Stefan Kaibald

Stefan Kaibald (sündinud 19. mail 1997) on eesti võrkpallur. Alates 2018. aastast on ta olnud Eesti võrkpallikoondises ning hooajast 2024/25 mängib Eesti kõrgliigaklubis Bigbank Tartu. Noorteklassides esindas Kaibald Hiiumaa võrkpalliklubi, kus oli treeneriks ta isa Ülari Kaibald. Võistkonnaga osaleti omavanuste Eesti meistri- ja karikavõistlustel ning Balti liigas, kus teeniti mitmeid medaleid. Aastatel 2012–2017 kuulus Kaibald Eesti noormeestekoondisse (sündinud 1997. aastal ja hiljem), kelle vanemtreeneriteks olid Oliver Lüütsepp ja Ülari Kaibald. Ta kuulus koondisse EEVZA meistrivõistlustel ning vanuseklassi EM- ja MM-valikturiiridel, kuid finaalturniiridele kohta ei tagatud. Kaibaldi paariliseks esimestel võistlustel rannavõrkpallis oli Markus Uuskari. 2013. aastal osaleti koos Ida-Euroopa Võrkpalli Assotsiatsiooni (EEVZA) U18 meistrivõistlustel Valgevenes, kus poolfinaali pääsust jäi puudu vaid üks võit. Samal aastal osaleti Valgevenes ka U18 Euroopa meistrivõistlustel, kus jäädi jagama 17. kohta (pidama jäädi play-offi). Samuti osaleti Pärnus U18 Eesti meistrivõistlustel, mis võideti (finaalis alistati 2:0 Alari Saar ja Markus Kullmann). 2016. aastal osaleti koos Türgis U20 rannavõrkpalli EM-il, kus alagrupist edasi ei pääsetud. Pärnus toimunud üliõpilaste maailmameistrivõistlustel saadi küll alagrupist teisena play-off ringidesse, kuid 21 parema sekka ei õnnestunud pääseda. Alates 2018. aastast on Kaibald olnud seotud Eesti võrkpallikoondisega, kui kutsuti laagrisse ka B-koondis. Ta debüteeris koondise eest samal aastal Rakveres toimunud sõprusmängus Slovakkia võrkpallikoondise vastu, mis võideti 3:0. Ta on esindanud Eestit Euroopa meistrivõistluste finaalturniiril aastal 2021 (meditsiinilise jokkerina Karli Alliku asemel) ning Euroopa liigas neljal turniiril (2019 (liberona alagrupimängudel), 2021, 2022 ja 2023). Oma esimesed mängud Eesti meistriliiga tasemel tegi ta hooajal 2013/14 Audentese Spordigümnaasiumi 10. klassi õpilasena Danpower Võru/NK ridades. Võistkond osales Schenker Liigas, Eesti meistri- ja karikavõistlustel, kus parimaks tulemuseks jäi karikavõistlustel poolfinaali jõudmine. Hooajal 2014/15 mängis Kaibald Eesti meistriliigas ja Schenkeri liigas osalevas Rakvere võrkpalliklubis. Medalitele sellel hooajal ei jõutud. Kaibald meeskonna põhinurgaründajate hulka ei kuulunud. Hooajast 2015/16 vahetas ta klubi ning mängis kuus hooaega Eesti meistriliigaklubis Bigbank Tartu. 2015/16 hooaja esimeses pooles oli ta pikalt vigastatud ning võistkonda aidata ei saanud. Medaleid sellel hooajal võita ei suudetud. Ta jätkas klubis ka järgneval hooajal, kui võideti Credit24 meistriliigas pronks ja Eesti meistrivõistlustel hõbe. Kaibald jätkas klubis hooajal 2017/18, kui tuldi Saaremaa võrkpalliklubi järel teiseks nii Eesti karika- kui meistrivõistlustel. Oma neljanda hooajal (2018/19) oli ta kimpus põlveprobleemidega, mida hinnati piisavalt tõsiseks, et otsustati välismaalt lisajõude tuua nurgaründajate osakonda. Klubiga võideti Credit24 meistriliiga ning jäädi Eesti meistrivõistlustel teiseks. Hooajal 2019/20 võideti klubiga Eesti karikavõistlused; ülejäänud võistlused peatati kevadel koroonapandeemia tõttu. Oma kuuendal hooajal (2020/21) saadi Eesti karikavõistlustel teine koht ning tuldi Eesti meistriks. Hooajaks 2021/22 sõlmis Kaibald esmakordselt lepingu välisklubiga ning liitus Saksamaa kõrgliigaklubiga Königs Wusterhauseni Netzhoppers. Saksamaa karikavõistlustel jäädi pidama kaheksandikfinaali ning Saksamaa meistrivõistlustel tuli leppida kuuenda kohaga. Ta vahetas järgnevaks hooajaks klubi ning liitus Austria meistriliiga klubiga SK Zadruga Aich/Dob. Klubi osales CEV Meistrite liigas, kus võideti esimene eelring, kuid teises eelringis tuli tunnistada Karli Alliku koduklubi Sastamala VaLePa paremust. Edasi jätkati euroteekonda CEV Cupil, kus tuli 1/32 finaalis võtta vastu kaks kaotust ning langeti konkurentsist. Nii Austria karikavõistlustel kui ka Kesk-Euroopa (MEVZA) liigas jõuti poolfinaali, kuid finaali pääseda ei õnnestunud. Austria meistrivõistlustel tuli finaalseerias tunnistada Mihkel Varblase ja Hypo Tirol Innsbrucki paremust ning saadi teine koht. Kaibald oli meeskonna üks põhimängijatest. Hooajal 2023/24 mängis ta Belgia kõrgliigaklubis Leuveni Haasrode. CEV Cupi 1/16 finaalseeria kaotati kuldse geimiga Serbia klubile Belgradi Partizan. Belgia karikavõistlustel jõuti poolfinaali ning Belgia meistrivõistlustel jäädi esimesena medalilt välja ning saadi neljas koht. Kaibald oli küll hooaja esimeses pooles üks nurgaründajate rotatsioonist, kuid sai hooaja teises pooles vigastada, mis lõpetas ta hooaja. Kesk-Euroopa (MEVZA) liiga 2022/23 SK Zadruga Aich/Dobiga Balti liiga 2016/17 Bigbank Tartuga 2018/19 Bigbank Tartuga Riikide meistrivõistlused 2016/17 Eesti meistrivõistlused Bigbank Tartuga 2017/18 Eesti meistrivõistlused Bigbank Tartuga 2018/19 Eesti meistrivõistlused Bigbank Tartuga 2020/21 Eesti meistrivõistlused Bigbank Tartuga 2022/23 Austria meistrivõistlused SK Zadruga Aich/Dobiga Riikide karikavõistlused 2017/18 Eesti karikavõistlused Bigbank Tartuga 2019/20 Eesti karikavõistlused Bigbank Tartuga 2020/21 Eesti karikavõistlused Bigbank Tartuga 2021 Euroopa Liiga Ta isa on Eesti võrkpalliedendaja ja -treener Ülari Kaibald. Stefan Kaibald on tagasi Bigbank Tartus! Bigbank Tartu Instagram, 11.07.2024. Stefan Kaibald Sporditulemused (vaadatud 09.08.2023). Poisid 97 Eesti võrkpalli Liidu arhiiv. Rannavõrkpalli noored tulid EEVZA turniiril viiendaks ERR arhiiv, 19.08.2013. Eesti noored rannavõrkpallurid langesid EM-il konkurentsist välja ERR arhiiv, 31.08.2013. Markus Uuskari ja Stefan Kaibald tulid Eesti meistriks Hiiu Leht arhiiv, 06.08.2013. Hollas ja Soomets kaotasid U-20 EM-i kohamängude avaringis ERR arhiiv, 18.06.2016. Nõlvak/Tiisaar pälvisid tudengite MM-il üheksanda koha ERR arhiiv, 16.07.2016. Selgusid võrkpallikoondise kandidaadid Euroopa Kuldliiga mängudeksa ERR, 18.04.2018. Anu Säärits: Puusavigastuse tõttu mängust eemale jäänud Kreek: umbes kuu läheb ravile ERR, 02.08.2018. Karli Alliku asemel liitub võrkpallikoondisega Stefan Kaibald ERR, 03.09.2021. Võrkpallikoondise vangerdused: neli meest saadeti puhkusele, raskekahurvägi võtab ohjad üle ERR, 05.06.2019. Võrkpallikoondis alustab laupäeval Kuldliiga finaalturniiri Türgi vastu ERR, 16.06.2021. Selgus Eesti võrkpallikoondise koosseis mänguks Tšehhiga ERR, 25.05.2022. Ülari Kaibald teeb Hiiumaa võrkpalliajalugu Hiiu Leht, nr. 84, 01.11.2013. Võrkpalliklubi oskused pandi proovile Virumaa Teataja arhiiv, 28.10.2014. Saja liiga naaseb puhkepausilt töise nädalavahetusega ERR arhiiv, 08.01.2016. Tartu soovis Nõmmistu asemele palgata Pulka ja Macieli ERR arhiiv, 22.06.2016. Tartu Bigbank võitis viiegeimilise lahingu järel Balti liiga pronksi ERR arhiiv, 19.03.2017. Tallinna Selver krooniti Eesti võrkpallimeistriks ERR arhiiv, 30.04.2017. Bigbank Tartu sõlmis lepingu kolmanda välismaalasega ERR arhiiv, 21.07.2017. Saaremaa Võrkpalliklubi tuli debüüthooajal Eesti meistriks ERR arhiiv, 10.05.2018. Karl Rinaldo: Kaibald maksab lõivu 11. klassis tehtud vea arvelt: ma ei teagi, mis saanuks, kui Tammearu poleks Tartuga liitunud Võrkpall24, 18.12.2018. Karl Rinaldo: Tartu Bigbank toob meeskonda Soome koondislase Võrkpall24, 22.01.2019. Johannes Vedru: Andrei Ojamets: võrkpall on küll võrratu, aga vahepeal sa vihkad seda ERR arhiiv, 02.03.2019. Karl Rinaldo: Tartu Bigbank tuli välja suurest kaotusseisust ja krooniti 11-aastase pausi järel Eesti karikavõitjaks! Võrkpall24, 29.12.2019. Võrkpallis jäävad täiskasvanute Eesti meistritiitlid sel aastal jagamata ERR, 13.03.2020. Reijo Mälton: Tallinna Selver tuli üheksa-aastase vaheaja järel Eesti karikavõitjaks! Võrkpall24, 22.12.2020. Tartu võitis 3:0 ja tuli Eesti meistriks ERR, 31.03.2021. Eesti võrkpallikoondislane siirdub esmakordselt välismaale ERR, 05.06.2021. Vizemeister Zadruga AICH/DOB hat seine Kaderplanungen für die kommende Saison abgeschlossen... SK Zadruga Instagram, 08.08.2022. Alliku hea mäng aitas Sastamala Meistrite liiga eelringis edasi ERR, 13.10.2022. Allik ja Sastamala jäid Meistrite liiga põhiturniiri ukse taha ERR, 27.10.2022. Aich/Dob beendet MEVZA League-Grunddurchgang auf 3. Platz Volleynet Austria, 01.02.2023. Venno, Varblane ja Allik said kaela kulla, Pertens ja Kaibald hõbe ERR, 24.04.2023. Volley Haasrode Leuven strikt Ests international Stefan Kaibald Rob TV, 11.07.2023. Tammearu säras Meistrite liigas Itaalia tippklubi vastu ERR, 30.11.2023. Treial pääses karikafinaali, Venno säras endise koduklubi vastu ERR, 28.12.2023. Saaremaale pronks, mitmed eestlased pääsesid finaali ERR, 15.04.2024. Lotto Volley League 2023/24 Statistics Data Project (vaadatud 24.07.2024). “Võrkpallijuttude” 16. saade: Hiiumaa võrkpall läbi Ülari Kaibaldi silmade Eesti Võrkpalli Liit, 02.11.2021. Stefan Kaibald Nisse Huttunen International Sports Agency Stefan Kaibald Mängija profiil CEV kodulehel Stefan Kaibald Mängija profiil Bundesliga kodulehel Stefan Kaibald Volleybox Stefan Kaibald Eesti Võrkpalli Liit